KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2013. április 23. ülésére)

TÁRGY: 
A KISKŐRÖSI 104/9 ÉS A 04/1 HELYRAJZI SZÁMÚ GYEP, LEGELŐ BÉRBEADÁSA 
Kiskőrös Város Önkormányzata 5 évvel ezelőtt pályázati eljárás során hasznosította a Kiskőrös 104/9 hrsz-ú és a 04/1 hrsz-ú gyep, legelő terület 12 ha nagyságú részét. A bérleti szerződés, amit a korábbi bérlővel az Önkormányzat 2008. május 28-án kötött, 2013. május 31-én lejár.

Az önkormányzati vagyonról és vagyon hasznosításáról szóló 26/2012. (XII.19.) önk. rendelet 27. § (2) bekezdése alapján, az 5 évet meghaladó hasznosítási, használati jog átengedése a Képviselő-testület hatáskörébe tartozik. Kiskőrös Város Önkormányzata üzleti vagyonát képező kiskőrösi 104/9 hrsz-ú és 04/1 hrsz-ú gyep, legelő terület 12 ha nagyságú részét – tekintettel arra, hogy több érdeklődő is jelentkezett, továbbá az előzetes vizsgálatok alapján a legmegfelelőbb hasznosítási forma a bérbeadás - javasolom, hogy nyilvános versenytárgyalást követően, a legmagasabb bérleti díjat ajánló ajánlattevőnek adja bérbe a Képviselő-testület. A versenytárgyalási kiírást és annak feltételeit az előterjesztés melléklete tartalmazza.

Javasolom, hogy a Képviselő-testület a fentiekre való tekintettel a határozat-tervezetben foglaltak szerint döntsön. 

Kiskőrös, 2013. április 10. 


Domonyi László sk.


polgármester

HATÁROZAT-TERVEZET          

1. Kiskőrös Város Képviselő-testülete egyetért azzal, hogy az önkormányzat üzleti vagyonát képező kiskőrösi 104/9 hrsz-ú és a 04/1 hrsz-ú gyep, legelő terület 12 ha nagyságú részét az Önkormányzat 5 évre bérbeadás útján hasznosítsa.

2. Az 1. pontban meghatározott hasznosítást megelőzően nyilvános versenytárgyalást kell lefolytatni, amelynek eredményeként a legmagasabb bérleti díjat megajánlóval lehet szerződést kötni. A bérleti ajánlat legalacsonyabb összege: 150.000 Ft/év.
3. A Képviselő-testület felkéri a polgármestert, hogy a bérleti szerződés-tervezetét a versenytárgyalást követő Képviselő-testületi ülésre terjessze elő.

